Tehotenstvo a hnedý výtok: Možné zdravotné obavy a riziká
Dobrý deň som v 5 mesiaci tehotenstva a mám hnedý výtok 
Veľmi sa bojim že či to není zle niečo
Dobrý deň,
ďakujeme za prejavenú dôveru.
Hnedý výtok môže mať počas tehotenstva viaceré príčiny, pričom nie všetky sú vážne. Môže sa objavovať napríklad po fyzickej námahe, pohlavnom styku alebo drobných hormonálnych výkyvoch. Taktiež však môže byť príznakom infekcie, problému s placentou a pod. Ak sa výtok zosilní, objaví sa jasnočervená krv, ku špineniu sa pridružia iné príznaky, ako bolesť v podbrušku, je nevyhnutné bezodkladne vyhľadať lekára. Taktiež odporúčam daný stav konzultovať s Vašim lekárom aj v prípade akýchkoľvek obáv, alebo pri pretrvávaní výtoku.
Prajem všetko dobré.
S pozdravom
PharmDr. Veronika Kiabová